ਸਾਈਮਨ ਡਨ
ਸਾਈਮਨ ਡਨ (ਜਨਮ 27 ਜੁਲਾਈ 1987 ਗੋਲਬੋਰਨ, ਨਿਊ ਸਾਊਥ ਵੇਲਜ਼ ) ਇੱਕ ਸਾਬਕਾ ਆਸਟਰੇਲੀਆਈ ਬੌਬਸਲੇਡਰ ਅਤੇ ਰਗਬੀ ਖਿਡਾਰੀ ਹੈ। ਉਸਦੀ ਪਰਵਰਿਸ਼ ਵੋਲੋਂਗੋਂਗ ਵਿੱਚ ਹੋਈ ਅਤੇ ਉਹ ਬੌਬਸਲੇਡ ਦੀ ਖੇਡ ਵਿੱਚ ਕਿਸੇ ਵੀ ਦੇਸ਼ ਦੀ ਨੁਮਾਇੰਦਗੀ ਕਰਨ ਵਾਲਾ ਪਹਿਲਾ ਸਮਲਿੰਗੀ ਮਰਦ ਸੀ, ਪਰ ਫਿਰ 2016 ਵਿੱਚ ਰਿਟਾਇਰ ਹੋ ਗਿਆ। ਲੰਡਨ ਵਿੱਚ ਕਈ ਸਾਲਾਂ ਬਾਅਦ, ਉਹ ਹੁਣ ਸਿਡਨੀ ਵਿੱਚ ਹੈ ਅਤੇ ਰਗਬੀ ਖੇਡਦਾ ਹੈ।

ਕਰੀਅਰ 
ਸਾਈਮਨ ਡਨ ਵੋਲਨਗੋਂਗ ਵਿੱਚ ਸਿਡਨੀ ਦੇ ਦੱਖਣ ਵਿੱਚ ਰਗਬੀ ਲੀਗ ਖੇਡਦਿਆਂ ਵੱਡਾ ਹੋਇਆ। ਆਪਣੀ ਖੁਦ ਦੀ ਲਿੰਗਕਤਾ ਅਤੇ ਖੇਡ ਵਿੱਚ ਜੀਵਨ ਨਾਲ ਸੰਘਰਸ਼ ਕਰਦੇ ਹੋਏ, ਉਸਨੇ ਆਪਣੀ ਖੇਡ ਨੂੰ ਛੱਡ ਦਿੱਤਾ। ਬਾਅਦ ਦੇ ਜੀਵਨ ਵਿੱਚ, ਉਸ ਖੇਡ ਵਿੱਚ ਵਾਪਸ ਆਉਣ ਲਈ, ਜਿਸਨੂੰ ਉਹ ਪਸੰਦ ਕਰਦਾ ਹੈ, ਉਹ ਸਿਡਨੀ ਕਨਵਿਕਟਸ ਰਗਬੀ ਕਲੱਬ ਦਾ ਖਿਡਾਰੀ ਬਣ ਗਿਆ। ਆਪਣੇ ਖੇਡ ਕਰੀਅਰ ਨੂੰ ਅੱਗੇ ਵਧਾਉਣ ਲਈ ਕੈਨੇਡਾ ਦੀ ਯਾਤਰਾ ਕਰਦਿਆਂ, ਜਦੋਂ ਉਸਨੇ ਕੈਨੇਡੀਅਨ ਸਪੋਰਟਸ ਇੰਸਟੀਚਿਉਟ ਜਿਮ ਵਿੱਚ ਕੰਮ ਕੀਤਾ, ਸਾਈਮਨ ਨੂੰ ਆਸਟਰੇਲੀਆਈ ਬੌਬਸਲੇਹ ਟੀਮ ਲਈ ਕੋਸ਼ਿਸ਼ ਕਰਨ ਦਾ ਮੌਕਾ ਮਿਲਿਆ। ਇਸ ਟੀਮ ਨੂੰ ਬਣਾਉਣ ਅਤੇ ਉਸਦੇ ਦੇਸ਼ ਦੀ ਪ੍ਰਤੀਨਿਧਤਾ ਕਰਨ ਵਿੱਚ, ਇਸਨੇ ਉਸਨੂੰ ਖੇਡ ਵਿੱਚ ਆਪਣੇ ਦੇਸ਼ ਦੀ ਨੁਮਾਇੰਦਗੀ ਕਰਨ ਵਾਲਾ ਪਹਿਲਾ ਸਮਲਿੰਗੀ ਆਦਮੀ ਬਣਾਇਆ।  ਉਹ ਲੂਕਾਸ ਮਾਟਾ ਲਈ ਬ੍ਰੇਕਮੈਨ ਸੀ। ਹਾਲਾਂਕਿ ਨਵੰਬਰ 2016 ਵਿੱ ਉਸਨੇ ਬੌਬਸਲੇਹ ਤੋਂ ਸੰਨਿਆਸ ਲੈਣ ਦਾ ਐਲਾਨ ਕੀਤਾ। ਫਿਰ ਉਸਨੇ ਲੰਡਨ, ਯੂਕੇ ਵਿੱਚ ਕਿੰਗਜ਼ ਕਰਾਸ ਸਟੀਲਰਜ਼ ਨਾਲ ਰਗਬੀ ਖੇਡੀ। ਸਾਈਮਨ ਨੂੰ 2018 ਅਤੇ 2019 ਦੋਵਾਂ ਵਿੱਚ ਆਸਟਰੇਲੀਅਨ ਐਲ.ਜੀ.ਬੀ.ਟੀ.ਆਈ. ਅਵਾਰਡਸ ਸਪੋਰਟਸ ਪਰਸਨੈਲਿਟੀ ਆਫ ਦ ਈਅਰ ਲਈ ਨਾਮਜ਼ਦ ਅਤੇ ਸ਼ਾਰਟਲਿਸਟ ਕੀਤਾ ਗਿਆ ਸੀ। ਸਾਈਮਨ ਨੇ ਐਟੀਟਿਊਡ, ਗੇਅ ਟਾਈਮਜ਼ ਅਤੇ ਡੀ.ਐਨ.ਏ. ਮੈਗਜ਼ੀਨਾਂ ਦੇ ਓਨਲਾਈਨ ਸੰਸਕਰਣਾਂ ਵਿੱਚ ਕਾਲਮਨਵੀਸ ਵਜੋਂ ਅਤੇ ਹਾਲ ਹੀ ਵਿੱਚ ਗਾਇਸਲਾਈਕਯੂ ਅਤੇ ਗੇਜ਼ ਵਿਦ ਕਿਡਜ਼ ਦੇ ਕਾਲਮਨਵੀਸ ਵਜੋਂ ਯੋਗਦਾਨ ਪਾਇਆ ਹੈ।

ਵਕਾਲਤ ਦਾ ਕੰਮ 
ਆਸਟਰੇਲੀਆਈ ਬੌਬਸਲੇਹ ਟੀਮ ਤੋਂ ਸੰਨਿਆਸ ਲੈਣ ਤੋਂ ਬਾਅਦ ਸਾਈਮਨ ਹੁਣ ਉਨ੍ਹਾਂ ਸਮਾਜਿਕ ਕਾਰਨਾਂ 'ਤੇ ਧਿਆਨ ਕੇਂਦ੍ਰਤ ਕਰਦਾ ਹੈ, ਜੋ ਉਸਦੇ ਲਈ ਮਹੱਤਵਪੂਰਣ ਹਨ, ਖਾਸ ਕਰਕੇ ਉਹ ਜੋ ਐਲ.ਜੀ.ਬੀ.ਟੀ.ਕਿਯੂ.ਆਈ. ਭਾਈਚਾਰੇ, ਖੇਡਾਂ ਵਿੱਚ ਹੋਮੋਫੋਬੀਆ ਅਤੇ ਐਚ.ਆਈ.ਵੀ/ਏਡਜ਼ ਨੂੰ ਪ੍ਰਭਾਵਤ ਕਰਦੇ ਹਨ। ਲੰਡਨ ਵਿੱਚ ਸਾਈਮਨ ਪੇਸ਼ੇਵਰ ਰਗਬੀ ਖਿਡਾਰੀ, ਇਜ਼ਰਾਈਲ ਫੋਲੌ ਦੁਆਰਾ ਕੀਤੀਆਂ ਟਿੱਪਣੀਆਂ 'ਤੇ ਬਹਿਸ ਕਰਦਾ ਹੋਇਆ ਸਕਾਈ ਨਿਊਜ਼ 'ਤੇ ਨਜ਼ਰ ਆਇਆ। ਜਦੋਂਕਿ ਉਹ ਐਚ.ਆਈ.ਵੀ. ਲਾਈਵ ਓਨਲਾਈਨ ਟੈਸਟਿੰਗ ਨਾਲ ਇੱਕ ਰਾਸ਼ਟਰੀ ਐਚ.ਆਈ.ਵੀ. ਟੈਸਟ ਮੁਹਿੰਮ ਦਾ ਚਿਹਰਾ ਸੀ।

ਸਿਡਨੀ ਵਾਪਸ ਆਉਣ ਤੋਂ ਬਾਅਦ, ਸਾਈਮਨ ਨੇ ਇਸ ਕੰਮ ਨੂੰ ਜਾਰੀ ਰੱਖਿਆ ਹੈ। ਉਸਨੂੰ ਗਿਵਆਉਟ ਦਿਵਸ ਦੇ ਰਾਜਦੂਤ ਵਜੋਂ ਘੋਸ਼ਿਤ ਕੀਤਾ ਗਿਆ, ਜਿਸਦਾ ਉਦੇਸ਼ ਐਲ.ਜੀ.ਬੀ.ਟੀ.ਆਈ+ ਪ੍ਰੋਜੈਕਟਾਂ ਅਤੇ ਕਮਿਊਨਟੀ ਸਮੂਹਾਂ ਦੀ ਸਹਾਇਤਾ ਕਰਨਾ ਹੈ। ਸਾਈਮਨ 2020 ਵਿੱਚ ਬੌਬੀ ਗੋਲਡਸਮਿਥ ਫਾਊਂਡੇਸ਼ਨ ਦਾ ਰਾਜਦੂਤ ਵੀ ਬਣਿਆ। ਬੌਬੀ ਗੋਲਡਸਮਿਥ ਫਾਊਂਡੇਸ਼ਨ (ਬੀ.ਜੀ.ਐਫ.) ਆਸਟਰੇਲੀਆ ਦੀ ਸਭ ਤੋਂ ਲੰਬੀ ਚੱਲ ਰਹੀ ਐਚ.ਆਈ.ਵੀ. ਚੈਰਿਟੀ ਹੈ।

ਮੀਡੀਆ ਦੀ ਪੇਸ਼ਕਾਰੀ 
ਡਨ ਨੇ ਇੱਕ ਮਜ਼ਬੂਤ ਸੋਸ਼ਲ ਮੀਡੀਆ ਨੂੰ ਆਕਰਸ਼ਤ ਕੀਤਾ ਅਤੇ ਜੁਲਾਈ 2015 ਵਿੱਚ ਉਸਨੇ ਇੱਕ ਯੂਟਿਬ ਚੈਨਲ ਬਣਾਇਆ। ਬਜ਼ਫੀਡ 'ਤੇ ਫ਼ੀਚਰ ਅਤੇ ਸਭ ਦੇ ਧਿਆਨ 'ਚ ਆਉਣ ਕਾਰਨ ਡਨ ਐਟੀਟਿਉਡ ਮੈਗਜ਼ੀਨ ਦੇ ਨੇਕਡ ਅੰਕ ਵਿੱਚ ਨਜ਼ਰ ਆਇਆ। ਪਾਠਕਾਂ ਵਿੱਚ ਉਸਦੀ ਪ੍ਰਸਿੱਧੀ ਦੇ ਨਾਲ ਉਸਨੂੰ ਬਾਅਦ ਵਿੱਚ ਮੈਗਜ਼ੀਨ ਦੀ ਸਾਲਾਨਾ ਹੌਟ 100 ਸੂਚੀ ਵਿੱਚ ਪਹਿਲੇ ਨੰਬਰ 'ਤੇ ਵੀ ਵੋਟ ਦਿੱਤਾ ਗਿਆ। 2016 ਦੀ ਸ਼ੁਰੂਆਤ ਤੋਂ ਬਾਅਦ ਸਾਈਮਨ ਸੈਂਕੜੇ ਮੀਡੀਆ ਪ੍ਰਕਾਸ਼ਨਾਂ ਵਿੱਚ ਜਾਹਿਰ  ਹੋਇਆ ਹੈ, ਜਿਸ ਵਿੱਚ ਪ੍ਰਿੰਟ, ਓਨਲਾਈਨ, ਰੇਡੀਓ ਅਤੇ ਟੈਲੀਵਿਜ਼ਨ ਸ਼ਾਮਲ ਸਨ। ਸਾਈਮਨ ਨੇ ਦੁਨੀਆ ਭਰ ਦੇ ਕਈ ਪ੍ਰਿੰਟ ਮੀਡੀਆ ਰਸਾਲਿਆਂ ਦੇ ਕਵਰ ਦੀ ਸ਼ੋਭਾ ਹਾਸਿਲ ਕੀਤੀ ਹੈ।

2020 ਵਿੱਚ ਉਹ ਸਟੀਵ ਬ੍ਰੌਕਮੈਨ ਅਤੇ ਨਿਕ ਇਵਾਨਸ ਨਾਲ, ਈਮਨ ਐਸ਼ਟਨ-ਐਟਕਿੰਸਨ ਦੁਆਰਾ ਦਸਤਾਵੇਜ਼ੀ ਫ਼ਿਲਮ 'ਸਟੀਲਰਜ਼: ਦ ਵਰਲਡਜ਼ ਫਸਟ ਗੇ ਰਗਬੀ ਕਲੱਬ' ਵਿੱਚ ਦਿਖਾਈ ਦਿੱਤਾ।

ਗੇਅ ਅਥਲੀਟਾਂ ਦੀ ਖੇਡ ਅਤੇ ਸਵੀਕ੍ਰਿਤੀ 
ਬੇਨ ਕੋਹੇਨ ਅਤੇ ਗੈਰੇਥ ਥਾਮਸ ਦੀ ਤਰ੍ਹਾਂ, ਸਾਈਮਨ ਡਨ ਸਮਲਿੰਗੀ ਪੁਰਸ਼ਾਂ ਲਈ ਖੇਡਾਂ ਨੂੰ ਵਧੇਰੇ ਸੰਮਿਲਤ ਵਾਤਾਵਰਣ ਬਣਾਉਣ ਲਈ ਵਚਨਬੱਧ ਹੈ ਅਤੇ ਉਨ੍ਹਾਂ ਵਿੱਚੋਂ ਬਹੁਤਿਆਂ ਨੂੰ ਬਾਹਰ ਅਤੇ ਆਪਣੀ ਪਹਿਚਾਣ ਨਾਲ ਰਹਿਣ ਲਈ ਉਤਸ਼ਾਹਤ ਕਰਨ ਲਈ ਦ੍ਰਿੜ ਹੈ।

ਹਵਾਲੇ 

 
ਗੇਅ ਖਿਡਾਰੀ
ਜ਼ਿੰਦਾ ਲੋਕ
ਜਨਮ 1987